作者:班惟志
標題:梁州・恰便似濺石窟寒泉亂湧，集瑤臺鸞鳳和鳴，走金盤亂撒驪珠迸。嘶
內容:風駿偃，潛沼魚驚。天邊雁落，樹梢雲停。早則是字樣分明，更那堪音律關情！淒涼比漢昭君塞上琵琶，清韻如王子喬風前玉笙，修揚似張君瑞月下琴聲。再聽，愈驚。叮嚀一曲《陽關令》，感離愁，動別興。萬事縈懷百樣增，一洗塵清。